
QUO  TEIPORE  ET  CONSILIO  PINDARUS  CiRMEN 
OLYHPICUH  SECUNDUH  ET  TERTIUM 

COHPOSUERIT. 


DISSERTATIO  PHILOLOGICA 


QUAM 


C0N8ENSU  ET  AUCTORITATE 


AMPLISSIMI  PHILOSOPHORUM  ORDINIS 

AD 


SUMMOS  W  PHILOSOPHIA  HONORES 


RITE  OBTINENDOS 


DIE  XII.  MENSIS  MARTII  A.  MDCCOLXXXIII 


IN  PUBLICO  DEFENDET 


PHILtPPUS   BASTGEN 

BHENANUS. 


MONASTERII. 

EX  TYPOGRAPHIA    KRICKIANA. 
MDCCCLXXXIII. 


lOANNI  MATTHIAE  STAHLIO 


Argumentum  et  compositionem  singulorum  Pindari 
carminum  si  consideramus,  facile  perspicimus  nonnulla 
statim  post  victoriam  ipsam  eo  loco,  quo  ludi  ageban- 
tur,  a  poeta  scripta  et  in  corona  eorum,  qui  ad  ludos 
spectandos  convenerant,  recitata  esse  ^).  Nam  cum  bre- 
vissimo  tempore  ea  carmina  non  solum  componenda 
sed  etiam  docenda  essent,  simpliciora  sunt  quam  re- 
liqua,  in  quibus  conscribendis  poeta  plus  temporis 
consumere  itaque  maiorem  artem  praestare  poterat. 
Pleraque  autem,  quae  nobis  tradita  sunt,  carmina  a 
Pindaro  conscripta  videntur  esse,  ut  postea  in  victoris 
patria  cantarentur.  Cives  enim  summo  honori  sibi 
ducebant,  si  unus  ex  ipsorum  numero  in  celeberrimis 
illis  ludis ,  quibus  universa  fere  Graecia  interesse 
solebat,  corona  ornatus  erat.  Splendidissima  pompa, 
quae  recte  cum  triumpho  imperatorum  Romanorum 
comparata  est,  victor  ovans  in  urbem  ingressus  primum 
ad  templum  dei,  cui  praecipue  ob  victoriam  reportatam 
gratia  refcrenda  esse  videbatur,  procedebat  et  inde, 
cum  sacrificia  rite  peracta  essent,  prosequentibus  civi- 
bus  domum  suam  redibat.  In  ipsa  hac  pompa  non- 
nulhi  carmina  cantata  esse  ea  re  apparet,  quod  cou- 
tinuatis  iisdem  strophis  continentur  et  epodo,  quem  a 
choro  non  procedente,   sed   stante  cantatum  esse  com- 


1)   Cf.   L   Schmidt  Pindars   Leben   und    Dichtung   pg,  343. 
01.  VIU  9—10. 


M 


perimus  ^),  carent  *).  Sed  postero  quoque  tempore  quo- 
tannis  ad  revocandam  victoriae  memoriam  dies  festus 
agebatur,  et  facile  intellegitur  ea  carmina,  quae  eximia 
argumenti  granditate  et  summa  compositionis  arte 
excellunt,  a  poeta  scripta  esse,  ut  in  iis  sollemnibus 
recitarentur ,  quae  publice  magno  cum  apparatu  in- 
stitui  solebant.  In  singulis  igitur  carminibus  quaeri 
potest,  utrum  a  poeta  composita  sint,  ut  statim  post 
victoriam  an  post  victoris  in  patriam  reditum  canta- 
rentur,  utrum  a  Pindaro  scripta  sint,  ut  ipso  die,  quo 
victor  urbem  intrabat,  an  ut  postea,  cum  denuo  dies 
festus  ad  victoriam  celebrandam  institutus  esset,  reci- 
tarentur.  Non  in  omnibus  carminibus  hoc  certo  diiudi- 
cari  potest,  sed  in  secundo  et  tertio  carmine  Olympico 
satis  gravibus  argumentis  et  certa  ratione,  quo  consilio 
a  Pindaro  composita  sint,  videtur  demonstrari  posse, 
quamquam  in  partes  prorsus  diversas  discesserunt  viri 
docti,  qui  de  ea  re  iudicium  fecerunt.  Quae  cum  ad 
ipsa  haec  carmina  recte  intellegenda  summi  sit  mo- 
menti,  subtilius  hanc  quaestionem  examinare  et,  quan- 
tum  per  me  fieri  posset,  ad  liquidum  perducere  cou- 
stitui. 

Utrumque  carmen  ad  eandem  Theronis  victoriam 
pertinere  ea  re  comprobatur,  quod,  quantum  nos  qui- 
dem  cognoscere  possumus,  Thero  semel  tantum  Olym- 
piae  victor  renuntiatus  est.  Heynius,  quem  binas 
Theronis  victorias  Olympicas  statuisse  ex  iis  comperi, 
quae  Boeckhius  ad  secundum  carmen  Olympicum  ex- 
posuit^),   sine  dubio  erravit,    cum  carminis   Isthmici 


1)  Cf.  schol.  ad  Euripidis  Hec.  v.  647 :  ?jt£ov  8e  8ti  x/iv  jxev 
JTpo<pT)v  xivoup.evoi  Trpo?  xa  Ss^a  oi  ^(opeuTai  iJSov,  -yjv  6'dvTi- 
JTpo^^jv  TTpoc  Ta  apiaTepa,  ttjv  8*  ZTZij^dby  i<JTa'fJLevoi  t^^ov. 

2)  Cf   01.  XIV,  Pyth.  VI,  XII,  Isthm.  VII,  Nem.  IV,  IX. 

■*)  Dicit  enim  vol.  II  2  pg.  114:  ,errat  Heynius  binas  Theronis 

secundi  versus   25  —  28   ad  alteram  Therouis  vietoriarn 
referendos   esse  contenderit.    Namque  hoc  nullo  modo 
statui  potest,    nisi   carmen  Isthmicum  secundum  anto 
eam,  quae  carmine  Olympico  secundo  laudatur,   victo- 
riam  Olympicam  scriptum  esse  demonstratur.  Sed  illud 
carmen    a  Pindaro   post   Olympicum    secundum   com- 
positum  esse  facile  ipsorum  carminum   argumento  co- 
gnosci  potest,  quo  illud  Xenocrate  mortuo,  hoc  auteni 
Xenocrate  vivente  scriptum  esse  apparet.  Xenocratem, 
cum  carmen  Isthmicum  secundum  componeretur,  mor- 
tuum  fuisse  ea  re  cognoscimus,   quod  carmen,   quam- 
quam   ad  celebrandam   Xenocratis   victoriam  pertinet, 
non  ipsi,  sed  Thrasybulo,  filio  eius,  missum  est.    Idem 
comprobatur  versibus  35—37,  quibus  Pindarus  in  prae- 
dicandis  Xenocratis  virtutibus  praeterito  tempore  usus 
est,  quod  facere  non  debuit,  si  Xenocrates  eo  tempore, 
quo  carmen  scriptum  est,  inter  vivos  fuisset.     Carmen 
Olympicum  secundum  autem  Xenocrate  vivente  composi- 
tum  esse  versibus,  quibus  poeta  Xenocratis  mentionem 
fecit^),   perspicitur.     Itaque  dubitari  non  potest,  quiii 
carmen  Isthmicum  secundum   post  carmen  Olympicum 
secundum  scriptum  sit,  neque  ullam  video  causam,  cur 
carminis  Isthmici  secundi  versus  2^^—27  ad  eam,  quae 
carmine  Olympico  secundo  praedicatur,  Theronis  victo- 
riam  spectare  non  possint.     Itaque,  cum  illis  versibus 
Theronem  bis  Olympiae  victorem  renuntiatum  esse  non 
comprobetur  neque  uUo  alio  loco   altera  Theronis  vic- 


victoiias  statuens  Olympicas,  uam  eadem  est.  quae  hac  oda  quac- 
que  Isthm.  II  memoratur.* 

1)  Cf.  01.  II  48-51 : 
'OA'jlJ.::ia  |J.ev  7ap  auToc 

^epac  eoexTO,  iluf^tovi  6' ojJidxXapov  h  aoe/zfeov 
'lai>fJLOi  T£  xoival  XapiTe;  avOea  Tet^piTiTKov  o'j(oo£xa6po{i.(ov 
a-^a^ov. 

toria  commemorata  sit,  Theronem  semel  Olympiae 
vicisse  apparet.  Idem  ea  re  cognoscimus,  quod  ipso 
carmine  Olympico  secundo  et  tertio  indicatum  est  tum 
primum  Theroni  summum  in  ludis  Olympicis  honorem 
tributum  esse;  cf.  01.  II  51 — 52: 

.  .  .  ,  To  de  Tvxslv 

TiBLQwixevov  aywvlag,  ag)Qoavvav  TtaQalvei. 
et  01.  III  43: 

vvv  de  TiQog  eGxaridv  QrjQiov  aQeTataiv  Ixdviov  ameTai 

oixod-ev  '^HQaxUog  avalav. 
Nam  qui  certare  conatur,  primum  hoc  certamen  susci- 
pit,  nisi  indicatum  est  eum  iterum  vel  identidem  id 
suscepisse,  neque  poeta  dicere  poterat  tum  ad  extre- 
mum  virtutis  terminum  Theronem  pervenisse,  si  iam 
antea  Olympica  victoria  hunc  terminum  assecutus  erat. 
Theronem  autem  eadem  Olympiade,  qua  victoriam  re- 
portavit,  mortuum  esse  constat^),  ita  ut  alteram  re- 
portare  non  potuerit.  Quodsi  Thero  semel  tantum 
Olympiae  victor  renuntiatus  est,  certe  dubitari  non 
potest,  quin  carmen  Olympicum  secundum  et  tertium 
ad  eandem  victoriam  pertineant. 

lam  inquirendum  esse  puto,  quo  tempore  Thero  in 
ludis  Olympicis  vicerit.  Quae  in  scholiis  ad  secundum 
carmen  pertinentibus  exhibentur,  sibi  non  constant  et 
neglegenter  sine  dubio  congesta  sunt.  In  exordio  enim 
ad  inscriptionem  carminis  septuagesima  septima  ^)  Olym- 
piade  Theronem  palmam  assecutum  esse  adnotatur ;  in 
iis  autem,  quae  ad  versum  166  (=  92)  adnotata  sunt, 
Olympiade  septuagesima  sexta  vel  septima  Theronem 


1)  Rem    praeclarissime    illustravit    Boeckhius   1.   1.    II    pff. 
205    209. 

2)  BiQptovi    'Axpa-ifavTivw]     Ye-ypaiTTai    6     lirivixio;    Bijpwvt 
*Axpa7avTiv(}>     app.aTi     vixijjavTt     t:?)v     spdofjLTjxojTrjv     e^SoofjLYjv 

OXufjLTTiada. 


^ 

vicisse  traditur^).  Sed  ea  re,  quod  scholiasta  inter 
Agrigentum  conditum  et  Theronis  victoriam  centum 
quattuor  annos  intercedere  dicit,  apparet  aut  eum  a 
se  ipso  dissentire,  cum,  si  ipsi  incertum  esse  videretur, 
utrum  Thero  Olympiade  76  an  77  vicisset,  numerum 
annorum,  qui  ab  Agrigento  condlto  praeteriissent,  tam 
definite  addere  non  deberet,  aut  —  quod  mihi  magis 
probatur  —  illud  1]  ou'  postea  ex  iis,  quae  ad  inscrip- 
tionem  carminis  de  tempore  victoriae  dicta  erant,  ad- 
ditum  esse  Denique  in  explicatione  versus  168  (=  93) 
Olympiade  76  Thero  victor  renuntiatus  esse  dicitur^)» 
Sed  haec  quoque  non  satis  considerate  conscripta  essc 
ea  re  apparet,  quod  scholiasta  primum  quinquagesima 
Olympiade  Agrigentum  urbem  conditam  esse  dicit, 
postea  autem  numerum  Olympiadum,  quae  ante  urbem 
conditam  praeterierint ,  quinquaginta  esse  contendit. 
Accedit,  quod  Pindarum  numero  sumraatim  comprehenso 
usum  esse  dicit,  cum  ipse  eundem  numerum  pro  ac- 
curata  definitione  habeat.  Qua  re  dubium  non  est, 
quin  eius  rationi  non  multum  tribuendum  sit. 

Itaque,  cum  omnino  nihil  certi  iis,  quae  in  scholiis 
de  tempore  victoriae  Theronis  memorata  sunt ,  efficia- 
tur,  aliunde  argumenta  ad  hanc  quaestionem  diiudican- 
dam  sunt  petenda.  Rem  ita  instituere  in  animo  liabeo, 
ut  primum  post  Olympiadem  76  Theronem  iion  vicisse 
ostendam,  tum  etiam  ante  eam  Olympiadem  victoriam 


1)  'Axpa7a?  irsvTYjxoTTvJ  '0Xu[X7:taoi  sxtijDy].  6  oe  0Y]p(ov 
oc'  y)  oC'  IviXYjje.     Yiv£Tat  ouv  Ta  jxeTa^u   air^j    t^c  XTiaeo)?  etoc 

TOU    BVJptOVO?    VIXY]?    pS'    ETY]. 

2)  Ae^eTat  t9)v  'AxpdtYavTa  -evTY^xojr^  'OAujXTitaot  exTij^ai. 
ixeTi^ev  8e  a^^pi  t^c  9Yjpti)vo<;  vixyjc  £tyj  eivai  exaTov  iv  OXujx- 
TTiaffi  xe,  YivovTat  oe  irpoc  Taic  v  '0Xu}X7:ta'at  oe.  evtxa  ouv  o?. 
xe)(pY)Tai  61  T(p  aTCYjpTtafxevtp  dpii}|xtp  eiiiwv  p . 


*    "^ 

partam  non    esse    demonstrem,     Carminis    Olympci  II 
versus  15 — 16: 

Twv  de  TTSTTQay/iievwv 

iv  dixfc  TB  xccl  TiaQcc  dtxav  aiToit-tov  ovd^  av 
XQOVOs  0  TcaiTon'  fcarj^Q  dvvaiTo  ^f/Liev  tQyiov  Tslog* 
ut  postea  exponetur,  spectant  ad  inimicitias,  quae  inter 
Hieronem  et  Theronem  ob  insidias  Polyzelo  paratas 
ortae  sunt ') ;  quae  inde  facta  sunt,  accuratius  exposuit 
Diodorus  ^),  et  testimonio  eius  scriptoris,  quem  in  enar- 
ratione  rerum  Siciliensium  Timaeum  secutum  esse 
notum  est,  ante  annum  476  vel  eo  ipso  auno  omnia 
accidisse  constat,  quae  ad  illam  discordiam  pertinent. 
Vix  autem  credi  potest  poetam  eas  res  commemora- 
turum  fuisse,  si  carmen  Olympiade  77  vel  postea  scrip- 
tum  esset.  Clarissime  autem  Theronem  post  Olympiadem 
76  summum  in  ludis  Olympicis  honorem  assecutum  non 
esse  ea  re  apparet,  quod  ante  primum  Olympiadis  77 
annum  mortuus  est^).  Carmine  enim  Olynipico  XII, 
quod  primo  Olympiadis  76  anno  scriptum  esse  con- 
stat,  Himerenses  eo  tempore  tyrannide  Thrasydaei,  filii 
Theronis,  liberatos,  Theronem  autem  mortuum  fuisse 
cognoscitur  *). 

Ilestat,  ut  Theronem  ante  Olympiadem  76  victorcm 
renuntiatum  non  esso  demonstretur.  Cum  carminis 
Olympici  II  versus  15  et  16,  ut  postea  demonstrabitur, 
vix  explicari  possint,  nisi  ad  res  anno  475  vel  476  in 
Sicilia  factas  referantur,  carmen  ante  priraum  Olym- 
inadis  76  annum  scriptum  non  esse  efficitur.  Quae 
causa  si  cui  non  satis  firma   videtur,    omnem   dubita- 


1)  Versus,  qnos  sopra  laudavi,  ad  ea,  quac  maioribus  Theronis 
accidcrunt,  ref«Tendos  non  esse  postea  demonstrabitur. 

a)  Cf.  Diod.  XI  48. 

y)  Cf.  Holm  Geschichte  Siciliens  im  Alterthuni  vol.  I  pg.  427. 

*)  Rem  praeclarissime  illustravit  Boeckhius  1.  1.  II  2  pg. 
205-209. 

tionem  ea  re  tolli  puto,  quod  ipse  Didymus  illos  versus 
ad  inimicitias  Theronis  et  Hieronis  spectare  contendit  *). 
Consentancum  est  virum  tam  ingenti  doctrina  excel- 
lentem  con  ignorasse,  quo  tempore  illae  res,  quas  poe- 
tam  significare  censet,  accidissent,  praesertim  cum 
Timaei  testimonio  nitatur.  Dubium  igitur  non  est, 
quin  carmen  non  ante  annum  476  compositum  essc 
persuasum  habuerit  —  num  re  vera  illi  versus  eo,  quo 
Didymus  vult,  pertineant,  hoc  loco  nihil  refert  —  et,  si 
carmen  Olympicum  secundum  non  ante  primum  Olym- 
piadis  76  annum  scriptnm  esse  constat,  victoriam, 
quae  eo  carmine  celebratur,  quattuor  annis  ante  repor- 
tatam  noii  esse  probabile  est.  Itaque  Theronem  Olym- 
piade  76  Olympiae  vicisse  statuendum  est. 

fam  indagandum  esse  puto,  utrum  Pindarus  in 
Graecia  an  in  Sicilia  secundum  et  tertium  carmen 
Olympicum  composuerit,  ut  postea,  cum  de  carminis 
tertii  versu  34  disputandum  erit,  firmo  fundamento 
nitamur.  Carminis  Oiympici  primi  argumento  apparet 
Pindarum,  cum  illud  carmen  scriberet,  in  Sicilia  ver- 
satum  essc  ^).  lude  profectus  Bergkius  etiam  carmen 
Olympicum  secundum  et  tertium  in  Sicilia  compositum 
esse  contendit,  cum  poeta  in  carmine  tertio  carminis 
p)imi  versum  primum  respexerit ^) ;  qua  re  cognosci 
hoc  carmen  prius  scriptum  cssc  quam  illud,  quod  Olym- 
piado  76  compositum  esse  demonstravimus.   Sed  eodem 


1)  In  scliol.  cnim  ad  01.  II  ii)  (-:  15)  legimus:  6  oe  Ai5u[xof 
To  a"/pt[^£C7T£f>ov  TTJ^  isTopia^  r/Tislitai  |xapTupa  Tijxaiov  xov 
auvTacavxa  ta  zzrA  t^?  Ir/sXiac  Kpo'f £p6[jL£vo? ,  -  quac  verba 
sequitur  reriim  Siciliensium  expositio,  (luam  hoc  loco  afferre 
longum  est. 

2)  Cf.  01.  I  lG-17;     oia  -ai:ofi.£v  -fiAav 

avopi?  aji.(pi  J}a|i,a  Tpaxs^av. 

3)  Cf.  01.  I  1.  aptJTOv  jxlv  uo(op  et 

01.  III  42.  ei  6'  apiJTeusi  (xsv  u6(op 


^  V 

iure  dicitur  in  carmine  primo  Pindaro  carminis  tertii 
versum  42  obversatum  esse.  Immo  maxime  probabile 
esse  censeo  eam  sententiam,  quam  poeta  exordio  car- 
minis  Olympici  primi  expressit,  proverbii  vim  habuisse 
et  multo  antequam  Pindarus  illa  verba  scriberet,  per- 
vulgatam  fuisse.  Etiam  Jonghius  carmen  Olympicum 
primum  Olympiade  76  compositum  esse  contendit  et  ea 
re  imprimis  nititur,  quod  illud  carmen  Hieroni  Syra- 
cusano,  non  Aetnaeo  dedicatum  est  ^.  Inde  coiligi 
posse  censet  Hieronem  victoriam  OJympicam,  quae  illo 
carmine  celebratur,  rettulisse,  antequam  Aetna  urbs 
condita  esset.  Dubium  enim  non  esse,  quin  Hiero,  si 
post  Aetnam  conditam  vicisset,  Aetnaeum  se  renun- 
tiari  iussurus  fuerit.  Aetnam  autem  exeuute  primo 
anno  Olympiadis  76  conditam  esse  constat^);  itaque 
secundura  i-ationem  illius  viri  docti  carmen  Olympicum 
primum  post  Olympiadem  76  scriptuni  essc  non  potest. 
Ante  eam  autem  Olympiadem  Hiero  Syracusanus  re- 
nuntiari  non  potuit,  quod  usque  ad  tertium  Olympiadis 

75  annum  Gelae  princeps,  non  Syracusarum  incola 
fuit^).     His    causis  adductus  Jonghius  ipsa  Olympiade 

76  Hieronem  vicisse  statuit,  et  si  vera  essent,  unde  ille 
vir  doctus  profectus  est,  negari  non  posset  Pindarum 
Olynipiade  76  in  Sicilia  versatum  esse.  Sed  tota  eius 
argumentatio  firmo  fundamento  mihi  videtur  carere. 
Etsi  enim  negari  non  potest  Hieronem  Aetnam  con- 
ditam  non  mediocriter  iactasse,  tamen  maxime  dubium 
esse  puto,  num  omnino  fieri  non  potuerit,  ut  Hiero, 
cum  Aetnam  condidisset,  Syracusanum  se  renuntiari 
iuberet;  nam  tum  non  minus  Syracusanus  erat  quam 
Aetnaeus,    etiamsi  huic  urbi  valde   favebat.     Certe  ei, 


J)  Cf.  Pindari  carmina  Olympia  ed.  de  Jongh  pg.  257  et  258. 

2)  Cf.  Holm  1.  1    I  pg.  214. 

«)  Cf.  Holm  1.  1.  I  pg.  212-213. 

qui  hoc  negat,  demonstrandum  est  Hieronem  post 
Aetnam  conditam  numquam  Syracusanum  renuntiatum 
esse,  quod  haud  facile  effici  posse  puto.  Unum  tantum 
ex  quattuor  carminibus ,  quae  Hieroni  dedicata  sunt, 
,Hieroni  Aetnaeo'  inscriptum  est,  carmen  Pythicum 
primum ;  sed  ei  carmini  Pindarus  laudes  Hieronis  Aet- 
nae  conditoris  inseruit,  ita  ut  ipsi  argumento  carminis 
prorsus  inscriptio  respondeat  Tertium  autem  carmen 
Pythicum,  quod  post  primum  Olympiadis  76  annum 
compositum  esse  constat '),  non  Hieroni  Aetnaeo ,  sed 
Hieroni  Syracusano  dedicavit,  'qua  re,  si  quid  video, 
apparet  ex  inscriptione  carminis  Olympici  primi  vix 
causam,  cur  ante  Aetnam  conditam  scriptum  sit,  repeti 
posse,  praesertim  cum  secundum  quoque  carmen  Py- 
thicum,  quod  ante  Olympiadem  7G  scriptum  esse  mi- 
nime  constat,  ,Hieroni  Syracusano'  inscriptum  sit.  Ita- 
que  nihil  valent  causae,  quibus  Bergkius  et  Jonghius 
demonstrare  studuerunt  carmen  Oiympicum  primum 
Olympiade  76  compositum  esse.  In  scholio  autem  co- 
dicis  Vratislaviensis  ad  inscriptionem  huius  carminis 
adscripto  clare  dictum  est  Hieronem  Olympiade  77  vic- 
torem  renuntiatum  esse  ^).  Quae  eodem  loco  in  scho- 
liis  Vaticanis  leguntur  Hieronem  Olympiade  73  equo 
vicisse  vel,  ut  nonnulli  dicant,  curru^),  cur  tam  vio- 
lenter,  ut  Bergkius  fecit  *),  mutanda  sint^  nuUam  video 

1)  Cf.  Poet.  lyr.  Graeci  rec.  Bergk.  ed.  IV.  vol.  I  pg.  7. 

-)  ^O  dl  auTO?  xal  t/jv  o'C'  vr/a  xeXyjTi,  t9jv  8k  oij  TS&ptTnrt}). 

^)  'ETciY£7pa7iTai  6  szivixio?  ^leptovt  t(o  rsXtovoc  aosX^pto  vtxrj- 
aavTt  iTiTzm  xeXY]Ti  t9jv  07   'OAujxTriaSa  t)  u>;  evtot  apfxaTt. 

^)  Bergkius  07'  mutat  in  oc'  et  post  eviot  excidisse  contendit 
T^v  oC',  Trjv  6e  otj',  ita  ut  scholiasta  Vaticanus  interpretes  ambi- 
gere  dicat,  quod  mirum  non  sit,  si  Hiero  duabus  continuis  Olym- 
piadibus  vicerit.  Mihi  non  prorsus  a  veritate  videtur  abhorrere 
jllos,  qui  Hieronem  Olympiade  73  curru  vicisse  putant,  Gelonis 
victoriam,  quae  ea  Olympiade  parta  erat,  cum  Hieronis  victoria 
confudisse. 


'S^ 

causam.  Vetus  autem  interpres,  qui  Hieronem  Syra- 
cusanum  et  Aetnaeum  renuntiatum  esse  ibidem  dixit  ^), 
sine  dubio  victoriam  post  Actnam  conditam  reportatam 
esse  persuasum  habebat,  Graviora  autem  ad  tempus 
victoriae  definiendum  sunt,  quae  ad  versum  33  (=21) 
in  scholiis  adnotata  inveniuntur.  Ibi  narratur  non- 
nullos  grammaticos  verba  ^vQaxoaiov  iTtTioydQ/nav  (ia- 
oiUa  mutavisse  in  ^VQaxoGuor  iTiTioxaQfiar  (iaoiMa^), 
cum  Hieronem,  antequam  eam,  quae  carmine  Olympico 
primo  celebratur,  victoriam  rettulisset,  Aetnam  con- 
didisse  et  ob  eam  causam  non  Syracusanum,  sed  Aet- 
naeum  appellandum  fuisse  censerent.  Certe  igitur 
carmen  post  Aetnam  conditam  scriptum  esse  arbitrati 
sunt.  Didymus  autcm  Hieronem  non  Aetnaeum,  sed 
Syracusanum  fuisse  dicit^),  sive  Syracusarum  regem 
etiam  post  Aetnam  conditam  Syracusanum,  non  Aet- 
naeum  appellandum  esse  putavit,  sive  carmen,  ante- 
quam  Aetna  conderetur,  compositum  essc  statuebat. 
Licet  postremum  probabilius  sit,  tamen  auctoiitatem 
veterum  illorum  grammaticorum ,  quos  ante  Didymum 
ea  in  re  versatos  esse  apparet,  non  minoris  aestiman- 
dam  esse  censeo  quam  Didymi,  et  cum  etiam  Aristoni- 
cus*)  carmen  post  Aetnam  conditam  scriptum  esse 
persuasum  habeat,    mihi    dubium  non    videtur,    quin 

*)  NiXTQjac  oe  xa  'OXojJLXia  (JvsxY^puJev  eauTov  Supaxoujiov 
xal  AiTvaTov. 

2)  Evioi  5e  dvaYiYvcocjxouai  Trapo^uvovTs;  ttjv  -apaXTJYouaav 
5oXXap9jv  Ttuv  2upaxou7Uov  xal  t9)v  £j-/aTr]v  tou  tTrTro^^appiav 
-epiaTTuiaiv,  iv*  r^y  Tuiv  ]SupaxouJiu>v  iTrTro^rapfjLwv,  tov  Yap^Iepoiva 
oux  elvai  Supaxouaiov  oTe  ivixa.  XTiaavTa  -jdp  auTov  r/iv  KaTavrjv 
xat  KpojaYOpeuaavTa  AiTvav   dcTr'  auT^?  AiTvaiov  ^SYOuaiv  auTOv. 

^)  euTQ^eic  cpTQji  AiSufjLO?  toutouc.  t6t£  7ap  6  'kpwv  ^v  2u- 
paxoudioc  ouSe  ^v  A^Tvatoc,  toc  cpirjaiv  'AroXX6§a>poc 

*)  Verba  modo  allata  sequitur.-^O  81  'ApwTovixo;  a$toiri(JT<oj 
AiTvaTov  ovTa  ]Supax6atov  ovojxaCeaftai. 

Hiero  Olympiade  77  Olynipiae  victor  renuntiatus  sit 
et  carmen  Olympicum  primum  ad  eam  victoriam  spectet. 
Quodsi  carmen  Olympicum  primum  non  ante  Olympia- 
dem  77  scriptum  est,  Pindarum  primo  anno  Olympiadis 
76  in  Sicilia  fuisse  nullo  modo  probari  potest.  Immo 
eo  anno  in  Graecia  eum  versatum  esse  ex  carmine 
Olympico  XIV  apparet.  Namque  hoc  carmen  non  ita 
multo  post  victoriam  Asopichi  a  poeta  in  Graecia 
conscriptum  esse  facile  argumento  eius  cognoscitur. 
Asopichum  autem  Olympiade  76  vicisse  omnibus,  quas 
scholiastae  ad  inscriptionem  carminis  adiecerunt,  ad- 
notationibus  traditur  *).  Dubitari  igitur  non  potest, 
quin  Pindarus  in  Graecia  versatus  sit,  cum  Thero 
Olympiade  76  in  ludis  Olympicis  vinceret,  itaque  eum 
carmen  Olympicum  secundum  et  tertium,  quae  ad  illam 
Theronis  victoriam  spectare  comprobatum  est,  non  in 
Sicilia,  sed  in  Graecia  composuisse  optimo  iure  sta- 
tuitur. 

lam  eo  procedere  possum,  ut  indagare  studeam, 
utrum  carmen  prius  sit  compositum,  cum  ambo  simul 
scripta  esse  prorsus  credi  ncqueat.  Ea  re,  quod  car- 
minis  tertii  argumentum  multo  simplicius  est  quam 
secundi,  quod  poetam  in  componendo  carmine  secundo 
multo  maiorem  operam  consumpsisse  apparet  quam  in 
tertio,  suspicari  licet  hoc  haud  ita  multo  post  vic- 
toriam  Theroni  dedicatum,  postea  autem  magnificen- 
tissimum  illud  carmen  conscriptum  esse.  Hanc  senten- 
tiam  esse  veram  ex  ipsis  poetae  verbis,  modo  diligenter 
examinentur,  cognoscitur.  In  carminis  tertii  versu  43 
Pindarus  Theronem  iam  (vvv)  virtutibus  ad  summum 
fastigium  ascendentem  Herculis  columnas  attingere 
dicit.  His  verbis  mihi  quidem  indicari  videtur  poe- 
tam   hoc    carmen    statim,    postquam  Thero  victor  re- 


1)  Of.  Boeckh.  1.  l.  II  1  pg.  292. 

nuntiatus  est,  condidisse.  In  carininis  secundi  autem 
versibus  49  et  50  praeterito  tempore  poeta  victoriae  ' 
Xenocratis,  quae  Olympiade  71  parta  erat,  mentionem 
facit  neque  alio  tempore  in  commemoranda  Theronis 
victoria  utitur,  qua  re,  si  quid  video,  apparet  aliquanto 
temporis  postquam  Thero  summum  in  ludis  Olympicis 
honorem  assecutus  erat,  carmen  esse  compositum.  Cla- 
rius  autem  poetam  carmen  tertium  ante  secundum 
scripsisse  illius  carminis  versu  37  apparet  *),  quem 
haud  faclle  explicari  posse  persuasum  habeo,  nisi  Pin- 
darum,  cum  carmen  componeret,  Olympiae  ipsis  ludis 
interfuisse  statuamus*  Sed  accuratius  et  copiosius  de 
lioc  versu  disputandum  est,  cum  summa  fere  totius 
commentationis  illo  versu  explicando  contineatur.  Pri- 
mum  quaeritur,  quae  sollemnia  Pindarus  verbis  ^g 
luvTccv  eoQTccv  significare  voluerit,  et  diiudicandum  est, 
utrum  illa  verba  ad  sollemnia  Agrigenti  acta  an  ad 
Judos  Olympicos  referenda  sint.  Scholiastae  quidem  et 
veteres  ot  recentiores,  qui  vocantur,  illum  versum  ad 
sollemnia  in  theoxeniis  instituta  spectare  contendunt  ^). 
Boeckhius^)  tc(vtc<v  toQiciv  Olympicum  quidem  festum 
esse  posse  concedit ,  sed  rectius  ita  hunc  locum  ex- 
plicari  contendit,  ut  illa  sollemnia  Dioscuris  Agrigenti 
acta  esse  statuatur.  Nititur  ille  praecipue  ea  re,  quod 
poeta  Herculem  cum  Dioscuris,  non  Dioscuros  cum 
Hercule  ad  sollemnia   venientem   facit;    sic   enim  Pin- 


1)  Cf.  01.  III  34:  Kat  vuv  lc  xauTav  eopxav  iXao;  dvTi&£OtJiv 

videTai  juv  pa^uCtwvot)  6t66jJLvoii  7:at(Ji  ArfioL^, 

-0  Cf.  schol.  vetus  ad  01.  III  61  (—34).  Kai  vuv  ec  TauTav 
eopTQivJ  TTfjv  Too  vtXT)cp6pou  ravTQYUptv  xai  eutuyiav.  eia>i)£tc;av 
7ap  eutoyeTaftat.  ttjv  euwyiav  Yap  eopTr^v  etTie.  <pT]!Ji  ^ap  ep/ec- 
Bat  S.U  T^v  Tou  BTJpoivo?  ejTiav  tov  Te  MIpaxA^v  xai  tou;  Ato;- 
xoupouc,  ei;  Tot  BeoSevia,  £7rei  iJeviCev  auTOUc  6  OiQptov,  Pariter 
recentiora. 

3)  Cf.  Boeckh.  1.  1.  11  2  pg.  135. 


—    17    — 


darum  verba  inter  se  coniuncturum  fuisse  arbitratur, 
si  diem  festum ,  qui  Olympiae  celebrandus  erat,  signi- 
ficare  voluisset,    cum  Hercules  ludos  Olympicos  insti- 
tuerit  et  ornaverit.    Mea  quidem    sententia   hoc  loco 
tam  acute  distinguendum  non  est,  neque  tantum  refert, 
utrum   poeta   Herculem    cum   Dioscuris    an   Dioscuros 
cum  Hercule  ad  diem  festum  advenire  dicat.  Sed  con- 
cedamus  Boekhio  ita   discernendum  esse,    ut   is,    qui 
officio  non  teneatur,  cum  iis  veniat,  quos  ad  soUemnia, 
de  quibus  agitur^  proficisci  oportet,  nihilominus  verba 
ad  ludos  Olympicos  pertinere  conteudo.     Dioscuros  ab 
Hercule  ludorum  praesides  institutos  et  universam  sol- 
lemnium    administrationem    eorum    curae    commissam 
esse   ipsius  poetae   verbis  edocemur  ^).     Hos  igitur  ex 
Hyperboreis  Olympiam  revertens  eius  rei  causa  secum 
ducit.    Itaque  nihil  valent,   quae  Boekhius  ad  firman- 
dam  suam  sententiam  protulit.     Legibus  autem  gram- 
maticis  verba  ad  sollemnia  Agrigentina  referre  prohi- 
bemur,    Pronomine  TavTccv  poeta  uti  non  debuit,    nisi 
aut    versibus,    qui   proxime    antecedunt,    sollemnium, 
quae  significare  vult,  mentionem  fecit  aut  ipse  iis  inter- 
fuit.    At   sollemnia  Agrigenti  agenda  per  totum  car- 
men   uno   tantum  verbo   aykaoxcofiog  versus  6  comme- 
morata  sunt ;  eo  autem  pronomen  Tavzav  pertinere  non 
posse  magno  versuum,  qui  intercedunt,  numero  apparet ; 
Pindarum  autem  ipsum   sollemnibus  a  Therone  Agri- 
genti  institutis  interfuisse  statui  non  potest,    quod  — 
si  quidem  vera  sunt,    quae   antea   exposui  —  dubium 
non  est,    quin  post   primum  Olympiadis  76  annum  in 
Siciliam   profectus   sit.     Praeterea   verba   re  vera  non 
ad   comissationem   Agrigenti  agendam,    sed   ad  ludos 
Olympicos  referenda  esse  certissime  comprobatur  versu 


1)  Cf.  01.  III  36:  ToTc  -yotp  iireTpairev  OuXujatc6v6'  ?wv  OaTjxov 
dYoiva  vejxstv  .... 

36.     Postquam  Pindarus   Herculem   cum  Dioscuris   ad 
sollemnia  venire  narravit,   statim,  ut  causam  eius  rei 
exponat^  ludorum  Olympicorum  administrationem  filiis 
Ledae  ab  Hercule  traditam  esse  dicit.    Itaque  solvitur 
sententiarum  nexus  versus  36   yaq  particula  indicatus, 
nisi    verba,    de   quibus    agitur,    ad   ludos   Olympicos 
spectant.    Nam  quod  Dioscuris  ab  Alcmenae  filio   lu- 
dorum  cura  commissa  est,   re  vera  causa  esse  potest, 
cur  cum  illis  ad  ipsos  ludos  veniat,    sed  minime,   cur 
cum  iis  ad  aliud  quodlibet  sollemne  se  conferat.    An 
putamus  iam  Herculis  esse  omnibus  soUemnibus,  quae 
in  Dioscurorum  honorem  agebantur,   interesse?    Cum 
igitur    verba   is    Tavrav  io^dv    ad    ludos   Olympicos 
spectare  appareat,    poetam  aut  versibus,   qui  proxime 
antecedunt,    ludorum  Olympicorum   mentionem  fecisse 
aut  ipsum,  cum  carmen  componeret,  ludis  interfuisse 
statuendum   est.     Ipsos  autem   ludos  Olympicos  poeta 
inde  a  versu  16  nullo  verbo  tetigit;    versu  33  quideni 
Herculem  arbores  ab  Hyperboreis  acceptas  in  stadium 
Olympicum  transtulisse  narrat,  sed  ipsi  ludi  ne  obiter 
quidem  commemorantur ,    ita  ut   pronomen  lamav  ad 
eum   versum  haud  facile  referas.     Itaque  alteram  ex- 
plicationem,    qua  Pindarum  ipsum,   cum  carmen  scri- 
beret,  Olympiae  ludis  interfuisse  statuitur,  praeferen- 
dam  esse  apparet. 

Idem  etiam  certius  ex  iis  versibus  colligi  potest, 
quibus  Pindarus  coronis  crinibus  insertis  officium  a 
deo  constitutum  a  se  flagitari  dicit^.  Nam  poetam 
ipsum  coronas  vidisse  necesse  est,  ita  ut  eorum  aspectu 
officii  admonitus  sit.  Scholiastae  quidem  verba  ad 
sollemnia  Agrigenti  acta  spectaie  censent.  Sed  hoc  — 

0  Cf.  carm.  01.  III  6-7. 

.  .  .  STTEt  5(atTat«Ti  jiev  C&uy(bi^fxzi  Km  arefpavot 

rpatJJOVTl    fi,£    TOUTO    d€6S|l,>JT0V    XP^OC 

si  vera  sunt,  quae  supra  dixi  —  probari  non  potest, 
cum  Pindarus  carmen  non  Agrigenti,  sed  in  Graecia 
conscripserit.  Itaque,  cum  dubitari  non  possit,  quin 
Pindarus  carmen  Olympicum  tertium  Olympiae  inter 
ipsos  ludos  composuerit,  optimo  iure  statuitur  carmen 
secundum  post  carmen  tertium  esse  conscriptum,  cum 
credi  non  possit  poetam  paucis  diebus  duo  carmina  ad 
eandem  victoriam  praedicandam  composuisse.  Eximia 
quoque  arte  compositionis,  qua  carmen  Olympicum  se- 
cundum  excellit,  brevissimo  tempore  illud  carmen  scrip- 
tum  non  esse  cognoscimus. 

Quoniam  de  victoria,  quae  celebratur,  et  de  tem- 
poris  discrimine,  quod  inter  duo  haec  carmina  interce- 
dit,  dixi,  iam,  quo  consilio  utrumque  carmen  a  Pindaro 
conscriptum  sit,  accuratius  exponam  atque  de  eo,  quod 
prius  compositum  est,  primum  disputandum  esse  ar- 
bitror.  Quae  in  scholiis  de  hac  re  exposita  sunt  inter 
se  pugnare  recte  contendit  Deneken^).  Nam  cum  non- 
nuUis  locis  affirmetur  Theronem  theoxenia,  quae  Agri- 
genti  in  Dioscurorum  honorem  institui  solebant^),  ce- 
lebrantem  nuntium  accepisse^)  et  ob  eam  causam  a 
Dioscurorum  laude  poetam  huius  carminis  initium  fe- 
cisse,  alio  loco  theoxeniorum  tempore  Theronem  ipsam 
victoriam    reportasse    exhibetur*).      Quaeritur,    num 


1)  Cf.  Deneken  de  theoxeniis  pg.  11. 

2)  Cf  01.  III  39-40. 

eotinrtov  6i86vTa)v  TuvSapioav,  Sxi  TrXeiaTaiai  (5poTuiv 
(eiviaic  auTOUC  eTTOi^^ovTai  TpaTieCcxic. 

3)  Cf.  schol.  ad  inscriptionem  01.  III.  Ouovtoc  ouv  tou  Btjpio- 
vo?  eic  Tot  ©eo^evta  ev  TOdouTw  rj^YeXdTj  .  .  .  r)  vixy).  Ibidem: 
a^ovTOc  Se  Qyjptovoc  Tr)v  eopTYjv  Toiv  Atocxouptov  xat  'EXevrjc 
T)77eXdTr)  Y)  viXY).  6to  du    auTtov  ap^eTat. 

4)  Ibidem:  oi  Bi  cpaat  BeoEevituv  ovtwv  xat  xexXY)[i.eva)v  twv 
AtocxoupoDv  eic  Tot  Oeo^evta  tov  0<5pcova  vtx^aat,  ^  au7XpY)aajie- 
vov  t6v   IlivSapov  euxeadat  Totc   Atocxoupot;.      Eodem   refertor 

probari  possit  ea  sententia,  quae  non  ab  omnibus  qui- 
dem,  sed  a  maiore  parte  veterum  interpretum,  quorum 
explicationes  in  scholiis  servatae  sunt,  prolata  est, 
Omnino  ex  ipsis  scholiastarum  verbis  intellegi  potest 
mirum  iis  visum  esse,  quod  poeta  in  primis  carminis 
versibus  ad  Tyndarei  filios  se  converteret  iisque  se 
gratum  fecere  velle  profiteretur  *).  Difficultatem,  quae 
in  primis  carminis  verbis  inesse  videbatur,  illa  narra- 
tione,  quam  supra  commemoravi,  tollendam  esse  puta- 
verunt.  Sed  horum  interpretum  rationem  improbavit 
Aristarchus ,  veterum  grammaticorum  sagacissimus, 
quem  ex  iisdem  scholiis  de  ea  re  non  idem  iudicasse 
apparet,  quod  illi,  de  quibus  dixi,  grammatici  opinati 
sunt.  Multo  simpliciore  modo  ille  difficultatem  —  si 
difficultas  dici  potest  —  expedivit  contendens  propter 
honorem  Agrigenti  Dioscuris  tributum  poetam  in  epi- 
nicio  a  Dioscurorum  laude  jrofectum  esse^).  Ari- 
starcho  igitur  illa  scholiorum  explicatio  aut  nota  non 
erat,  aut,  si  eam  non  ignorabat,  falsam  esse  persuasum 
habebat.  Quodsi  eam  non  noverat,  recentioris  tem- 
poris  et  vix  fide  digna  est.  Neque  enim  posteriores 
facile  scire  poterant,  quae  Aristarchus  nesciret.  Sin 
autem  hic  ea,   quae  in  scholiis  exhibentur,    non  igno- 

schol.  ad  01.  III  7  (=  4).  oJtco  ^(ip  ^  Mouja  iTr^Xde  pioi,  t6 
eiff  Beojevia  7pa(|;ai. 

>)  In  scholiis  ad  inBcriptionem  01.  III  legitur:  CT)TeTTat  Tt 
6T)iroTe  6  Ilivdapoc  *0XopLTCiax6v  5ji,vov  Ypa<p(ov  eo^^eTat  toIc 
Aiocxoopoic  irpoc7)verc  r^  tpSiji  -/eveadat.  I^P^v  T^P  «pa  'Hpa- 
xXea  t6v  StadevTa  tov  df-jfoiva  xaTaxaXeiffOat ;  in  schol.  ad  v.  1: 
6iA  Ti  TOOTOtc  eo^eTat  dpeaat;  StA  t6  eic  Oeojtvia  Ypot^etv. 

2)  Legitur  in  scholiis  ad  inscriptionem  01.  III:  '0  8k  Api- 
JTapxoc  ^Tjjt  rapa  toTc  'AxpaYavTtvotc  Sia  Ttji^c  elvat  touc 
Atocxopouc  xal  iraTpitp  Idet  xat  vuv  auTooc  X9^^^^^  .... 

Api(JTap5(oc  fiev  o5v  t^v  dtTropiav  oiaXowv  tooc  deooj  tootooc 
ff^^Spa  ev  'Axpa^^avTi  ^ijai  Tifj,a<jdai. 

rabat,  sed  falsa  esse  arbitratus  aliam  explicationem 
proposuit,  auctoritati  eius  magis  confidendum  est,  quam 
illis,  qui  ante  eum  difficultatem  invento  ad  rem  com- 
posito  tollere  studuerunt  Didymo  ea,  quae  in  scholiis 
de  consilio  Pindari  carmen  Olympicum  tertium  con- 
scribentis  traduntur,  non  ignota  fuisse  veri  simile  est, 
cum  ille  vir  doctus  magis  cum  Aristarcho  consentire 
dicatur  quam  cum  reliquorum  interpretum  ratione^). 
Sed  non  solum  probavit  Aristarchi  sententiam  Didy- 
mus,  sed  etiam  proprio  argumento  fulcivit  eam,  cum 
originem  Emmenidarum  gentis  secutus  Theronis  maiores 
Argis,  qua  in  urbe  Dioscuris  magnos  honores  tributos 
esse  constat,  sedem  habuisse  et  ob  eam  causam  Dioscu- 
ros  tanto  studio  a  Therone  cultos  esse  dixerit*). 

Itaque  Aristarchi  et  Didymi  iudicio  ea  credere  pro- 
hibemur,  quae  de  victoria  theoxeniorum  tempore  repor- 
tata  vel  de  nuntio  victoriae  Theroni  theoxenia  cele- 
branti  allato  traduntur.  Sed  aliae  quoque  causae,  qui- 
bus  eam  opinionem  reiiciendam  esse  appareat,  afferri 
possunt.  Si  enim  quaerimus,  quo  tempore  theoxenia 
acta  sint,  nihil  certi  a  scriptoribus  memoriae  proditum 
esse  negari  non  potest.  Sane  si  recte  Preller  suspica- 
tus  esset  ubique  eodem  anni  tempore  Apollinis  et  Dios- 
curorum  theoxenia  celebrata  esse  et  aptam  quandam 
inter  utraque  necessitudinem  intercessisse  ^),  secundum 


1)  Cf.  scholion  ad  inscriptionem  01.  III.  ttj  'Apia-apxetV 
diioSojei  6  AiSopio;  jxaXXov  irpoffTi&eTai  .... 

2)  Ibidem:  '0  6e  AfSupLOc  iJToptxwTepov  Xe^et  xai  «pTi<Ji  6iA 
Tov  OTJptova  avcoOev  'Ap7eTov  eivat.  TtjJtwvTai  Bl  xaTa  ^^''Ap^oc 
xai  T^v  neXoTi6vvT)aov  oi  Atocxoupoi. 

3)  Cf.  Preller  Griechische  Mythologie  vol.  II  pg.  100:  ^Also 
derselbe  Glaube,  dieselben  Gebrauche  und  hochst  wahrscheinlich 
auch  dieselbe  Jahreszeit  wie  bei  den  Theophanieen  und  Theoxe- 
nien  des  Apollo  (1.  204),  da  dieser  Gott  und  die  Dioscuren  ohne. 

Delphica  Apollinis  theoxenia  de  Agrigentinis  Dioscu- 
rorum  videri  posset  coniectura  fieri,  quo  anni  tempore 
acta  essent  Namque  illa  patet  Theoxenio  mense  cele- 
brata  esse,  quem  apud  Delphos  eundem  fuisse  atque 
Elaphebolionem  Atticum  nunc  ex  titulis  Delphicis  certo 
exploratum  est  *).  Itaque,  si  in  idem  tempus  Agrigentina 
Dioscurorum  theoxenia  inciderent,  quattuor  fere  men- 
sibus  ante  ludos  Olympicos  acta  essent,  quos  primo 
plenilunio  post  solstitium  aestivum  non  multum  distan- 
tes  ab  initio  anni  Attici  editos  esse  constat.  Qua  re 
efficeretur,  ut  Theronis  victoria  neque  reportari  po- 
tuisset  Agrigentinorum  theoxeniorum  tempore  neque 
nuntiari,  quoniam  de  theoxeniis  ludos  insequentibus 
ideo  cogitari  nequit,  quod  Pindarus  statim  post  cur- 
ruum  certamen  in  ipsa  Olympia  tertium  Olympicum 
carmen  in  Theronis  honorem  scripsit.  Sed  illa  Prelleri 
opinio  nullo  documento  nisi  ipsius  coniectura  nititur  ^). 
Et  ne  tum  quidem,  si  vera  esset,  satis  confidenter  ita 
liceret  concludere.  Nam  ne  ApoUinis  quidem  theoxenia 
in  omnibus  civitatibus  eodem  anni  tempore  fuisse  inde 
compertum  habemus,  quod  Pellenae,  in  Achaiae  urbe, 
tale  festum   illi  simul   et  Mercurio  hieme  actum  esse 


hin  gewiss  gegenseitig  bei  solchen  Festen  betheiligt  waren,  ua- 
mentlich  die  Dioscuren  bei  den  Theoxenien  zu  Delphi,  wo  sie 
neben  Apollo  auch  sonst  ausgezeichnet  werden.^ 

1)  Cf.  Kirchhoff.  Monatsberichte  der  Berliner  Academie  1864 
pg.  129—135.    Aug.  Mommsen  Delphica  pg.  119  sqq. 

2)  Neqne  in  Denekeni  commentatione,  qui  diligenter  et  copiose 
adhibitis  scriptorum  testimoniis,  inscriptionibus  artisque  monumen- 
tis  de  omnibus  theoxeniis  exposuit,  quidquam  invenitur,  quod 
Prelleri  suspicioni  subsidio  sit,  neque  in  iis,  quae  Mommseuus  I.  I. 
pg.  299  sqq.  de  Delphicis  theoxeniis  disputat,  si  omittimus,  quae 
nnllo  testimonio  adiutus  pg.  307  suspicatur. 


—     23     — 

traditum  accepimus^).  Accedit,  quod  Dioscurorum 
theoxenia  etiam  cum  ludis  Olympicis  videntur  con- 
iuncta  fuisse^)  et,  si  ex  festorum  similitudine  aliquam 
licet  de  pari  eorum  tempore  coniecturam  facere,  magis 
in  promptu  est  credere  Agrigentina  et  Olympica  the- 
oxenia  eodem  tempore  fuisse,  quae  eorundem  deorum 
erant,  quam  Agrigentina  et  Delphica,  quae  diversorum 
erant.  Sed  ne  hoc  quidem  contendere  licet,  quia  pari- 
ter  atque  ApoUinis  theoxenia  etiam  Dioscurorum  in 
aliis  civitatibus  alio  tempore  possunt  celebrata  esse. 
Augustus  quidem  Mommsenus  miro  quodam  modo  nun- 
tium  victoriae  per  ipsos  Dioscuros  Agrigentum  allatum 
esse  censet  ^) ;  theoxenia  autem  Agrigentina  post  ortum 
heliaceum,    qui  dicitur,    Pollucis  acta  esse  persuasum 


1)  Cf.  schol.  ad.  01.  IX  146  {  -  97)  6  3e  dT^^v  ev  neXXiivT() 
''Epfxaia  y-aXeTxai,  aYexai  6e  'EpjjLOU  xai  'AiroXXwvoc  eopxT), 
eeoSevia  Xe^oixevY)  .  .  .  ev  rieXXYJvT)  yl^^'^^  eoiooxo  Tcp  vtxuivxt 
yeiixwvoc  wpa  .  .  .  T)7eT..»  oe  6  d^wv  ev  rieXXr|V7)  t^c  'Axaiac 
Td  Beo^evia  h  /ei{X(ovi,  Sio  xal  /XavU  I6180T0.  Hoc  testimonio 
etiam  ea  refelluntur,  quae  Mommsenus  1.  1.  pg.  807  de  theoxeniis 
omnino  vere  celehratis  suspicatur. 

2)  Cf.  schol.  ad  inscriptionem  01.  III.  zU  0eo$evia.  Ot  At(5c- 
xoupoi  vaTd  evToXT)v  'HpaxXeoc  oiaTe&eifievoi  tov  '0Xo|i.T:tax6v 
dYwva,  o>s  evofi.oTe»Tja£v  6  'HpaxX^;.  TOUTOtc  ^dp  eic  Oeouc 
dvaycopuiv  'HpaxX%  Tf|V  xiov '0Xu}i.7:iaxu>v  dYwviov  (ppovTiSa  xal 
eTiijxeXeiav  eve/eipijev,  ouTOt  Bl  dcp'  eauToiv  lTcevoy)jav  7rav7)7uptv 
Beo^evia,  -apd  t6  8oxeiv  TOTe  ^eviCeiv  toJ>c  ^zohz.  Postrema 
verba  vix  aliter  intellegi  possunt  quam  ita,  ut  Dioscuri  dicantur, 
cum  iis  ludorum  Olympicorum  cura  ab  Hercule  mandata  esset, 
sua  sponte  illis  addidi^.  e  theoxeniorum  festum  inde  denominatum, 
quod,  cum  illud  instituerent,  epulis  deos  excipere  viderentur; 
reliquos  igitur  deos  ad  epulas  invitaverunt ,  qua  de  re  cf.  schol, 
ad  Nem.  VII  68  (—  46).  ^iveTai  h  AeXcpotc  f|p(oai  ^evia,  ev  oU 
Soxet  6  »ek  Im  ^evia  xaXeTv  tou;  %(oac  et  Deneken  de  theoxe- 
niis  pg.  3  et  13. 

5)  lii  pliiiologi  vul.  XI.  pg.  708. 

habet,   quod  Dioscuros  in  coelo  conspicuos  esse  opor- 
teat,  cum  epulae  in  eorum  honorem  struantur.  Secun- 
dnm  rationem  Hartwigii,  viri  coeU  siderumque  cognitione 
excellentis,  PoUux  ab  anno  480-370  ante  Christum 
natum  ortus  est  tempore  solstitii,  quod  dicitur,  aestivi 
Itaque    Mommsenus    theoxenia   saeculo    quinto    eodem 
fere  tempore  acta  esse  arbitratus  quo  ludos  Olympicos 
divina   quadam   vi  Theronem   in   theoxeniis   Dioscuris 
sacrificantem  ipso  die,  quo  victoriam  reportaverit,  nun- 
tium  accepisse  contendit.    Attamen  ratio,  qua  Momm- 
senus  ad  eam  opinionem  adductus  est,    parum  firma 
videtur  esse,  quam  cui  confidendum  sit.    Nam  ita  tan- 
tum  valeret,    si  Dioscurorum  numen  totum  in  lumini- 
bus  coelestibus  esset  neque  ultra  eorum  vis  atque  po- 
testafi  cerneretur.    Et  licet  illa  admittatur,  tamen  non 
sequitur   ipso   tempore   solstitiali  theoxenia  Agrigenti 
fuisse;    poterant   etiam  posteriore  anni   tempore  agi 
dum  Castoris  et  Poilucis  sidera  conspicua  erant.    Sed 
concedamus  theoxenia  eo  tempore,  quo  Mommsenus  sta- 
tuit,  acta  esse,    tamen  ad  nuntium  victoriae  festo  illo 
allatnm  Pmdarum  respicere  probari  non  potest.    Nam 
miro  quodam  modo  praeter  naturam  Theronem  nuntium 
accepisse    vix    quisquam   crediderit.    Fieri  igitur  non 
poterat,  ut  in  theoxeniis  nuntius  Agrigentum  perveniret 
Sed  etiamsi  fama  nuntium  victoriae  per  ipsos  Dioscuros 
Agrigentum  allatum  esse  -  saepius  enim  fama  Dioscu- 
ros  ipsos  nuntiorum  munere  functos  esse  percrebruit ') 
atque  eo  facUius  oriri  poterat,    quod  Agrigentini   sine 
dubio  non  ignorabant,    quibus    diebus   ludi   Olympici 
agerentur  -  inter  urbis  incolas  pervulgata  esset,  Pin- 
darus,  cum  carmen  scriberet,  eius  rei  rationem  habere 
non  poterat.     Nam   quod  poeta  hoc  carmen  Olympiae 
statim  post  quadrigarum   certamen    composuit,    iUam 

«)  Cf.  Philol.  XI  pg.  706.    PreUer  1.  1.  vol.  U  pg.  »9. 

famam  novisse  non  poterat,  nisi  forte  eum  quoque 
mirum  in  modum  per  Dioscuros  de  nuntio  in  theoxeniis 
allato  certiorem  factum  esse  vel  famam  illius  famae, 
ut  ita  dicam,  iisdem  diebus,  quibus  orta  erat,  Olym- 
piae  pervulgatam  esse  putamus.  Quae  cum  ita  sint, 
quando  Agrigenti  celebrari  solita  sint  theoxenia,  in 
dubio  videtur  relinquendum  esse.  Neque  illis  interpre- 
tibus,  qui  Theronis  victoriam  eorum  tempore  impetra- 
tam  vel  nuntiatam  esse  putabant,  notum  videtur  fuisse 
ea  in  ludorum  Olympicorum  tempus  incidisse.  Ita 
enim  si  fuisset,  utique  curru  vicisset,  cum  illud  festum 
Agrigenti  ageretur,  Thero,  non  vicisse  nuntiatus  esset, 
neque  iis,  qui  illud  compertum  haberent,  hac  de  re 
facile  dissensus  oriri  potuisset.  Cum  autem  prorsus 
credi  non  possit  Pindarum,  cum  Olympiae  statim  post 
Theronis  victoriam  carmen  in  eius  honorem  pangeret, 
de  nuntio  victoriae  Agrigentum  perlato  quidquam 
cognitum  habuisse,  pro  certo  quidem  negari  nequit 
Theronem  theoxeniorum  Agrigentinorum  tempore  curru 
vicisse  —  nam  eodem  haec  tempore  fuisse  quo  cer- 
tamen  non  magis  negari  quam  contendi  potest  — ; 
procul  tamen  habenda  est  ea  opinio,  nisi  ex  ipso  car- 
mine  commendetur.  Nam  nullam  rerum  notitiam  subesse 
huic  interpretum  suspicioni  et  ex  iis,  quae  dixi,  ap- 
paret  et  ex  Didymi  verbis  intellegitur,  qui  laToQixdTeQov 
esse  dicit,  quod  ipse  Aristarchum  secutus  probat*). 
Sed  in  ipso  carmine  ne  levissimum  quidem  est  indi- 
cium  aut  adeptam  aut  nuntiatam  esse  victoriam,  dum 


')  Quamquam  ante  hoc  Didymi  dictum  in  scholiis  solus  victo- 
riae  nuntius  memoratns  est  Theroni  theoxenia  celebranti  allatus, 
tamen  etiam  ad  alteram  cum  hac  coniunctam  opinionem  id  spectare 
ipsa  rerum  cohaerentia  satig  manifestum  est,  praesertim  cum  etiam 
post  memoratam  alteram  opinionem  Didymam  Aristarcho  magii 
adstipidatum  esse  adiungatur. 

Agrigenti  Dioscurorum  lectisternia  fierent.    Nam  versii 

39  et  40: 

....  svinmtrv  didovriov  Tvvdaqidav  oti  TtXeioTatat 

^eivlaig  avtovg  iTioixovrai  tQamCaig 
nihil  continetur  nisi  clarissimae  victoriae  gloriam  Em- 
menidis  et  Theroni  ideo  contigisse,  quod  plurimis  epulis 
Tyndaridas   prosequantur ,    et  (pdo^sivoig  epitheton  in 
carminis    exordio    Tyndaridis    tributum    ad    Dioscuros 
hospitibus  patrocinantes  *)    procul   dubio   refertur.     Si 
vero  quaerimus,  quomodo  grammaticorum  illorum  com- 
menta  exorta  sint,  facile  perspicitur  illos,  cum  neces- 
situdinem  quandam  indagare  studerent,    quae  interce- 
deret  Dioscurorum  laudi  carmini  insigniter  praepositae 
et  theoxeniorum  mentioni   in   versibus  39  et  40  factae 
cum  ipsa,  quae  praedicaretur ,  Therouis  victoria,   suas 
de   ea   re   coniecturas  tamquam    res  compertas  propo- 
suisse.    Itaque  restat,  cui  assentiamur,  Aristarchi  sen- 
tentia   a  Didymo    comprobata,    Dioscuros   in  carminis 
initio    cum    laude    appellatos    esse    propter    eximium 
honorem  iis  ab  Agrigentinis   et,     quod  ex  versibus  39 
et  40  addi  potest,   praecipue  a  Therone  ipso  habitum. 
Neque    hoc   in    ea    re    nullius  momenti  videtur  fuisse, 
quod    etiam  Olympiae  Dioscuri    in    magno   honore   et 
veneratione  erant  et  praecipui  eorum  cultus  communio 
quaedam  erat  inter  victoris  patriam  et  victoriae  locum. 
Praeterea  Tyndaridarum  potissimum  gratiae,  qui  ludis 
Olympicis  quodam  modo  praeerant,   in  versibus  39  et 
40  Theronis   victoria  tribuitur.     Cum   opinione   autem 
modo   refutata    falsum    etiam    esse   demonstratum   est 
slg  Geo^tvia  carmini  sine  dubio  ex  ipsis  scholiis  prae- 
scriptum. 

Postquam  ea,    quae  veteres  interpretes  de  carmine 


i)  Cf.  Preller  Griechische  Mythologie  U  pg.  103  sq. 


27     — 


Olympico  tertio  existimaverunt ,    satis  examinata  sunt, 
iam  ea,  quae  viri  docti  nostrae  aetatis  ea  in  re  iudica- 
verunt,  exponenda  esse  arbitror.    Boeckhius  falsa  qui- 
dem   esse  putat,    quae   in  scholiis  de  nuntio  victoriae 
in    theoxeniis    allato    exhibentur;    sed    tamen    aliquid 
veri   ei  fabulae   subesse  arbitratus  carmen  eo  consilio 
a  Pindaro  conscriptum  esse  censet,  ut  in  theoxeniis  ad 
celebrandam   Theronis    victoriam    cantaretur.     Sed  de 
nuntio  illo  iis ,    qui  haec  opiiiati   sunt,    nihil  traditum 
fuisse  iam  monuimus.    Verbis  ipsis,  quibus  haec  opinio 
significatur,  cognosci  potest  nonnullos  grammaticos,  ut 
iam  dixi,  miratos  esse,   quod  Pindarus  primis  carminis 
versibus   se   Dioscurorum   et  Helenae  gratiam   assequi 
velle    dixerit.    Causam,    cur    poeta   tali    modo    orsus 
esset,    quaerentes  verbo  cpdo^etvog  et  versibus  40—41 
adducti  sunt,  ut  illam  fabulam  excogitarent.     Sed  ne- 
que  adiectivo  (pdo^eivog  neque  versibus,  quos  laudavi, 
carmen  ad  theoxenia  pertinere  comprobatur,  neque  in 
toto  carmine  quidquam  inveniri,  quo  ea,  quae  Boeckhius 
coniecit,  nitantur,  iis,  quae  antea  exposita  sunt,   ap- 
paret.    Boeckhii   sententia   igitur  neque  scholiis  neque 
ipso  carniinis  argumento  nititur.    Gravibus  autem  cau- 
sis    eam    probari    non   posse  apparet.    Quomodo  enim 
Pindarus,   cum  Olympiae   carmen  scriberet,   scire  po- 
terat  in  theoxeniis  carmen   recitandum  esse?    Thero- 
nem  ipsum  Olympiae  ludis  non  interfuisse  optimo  iure 
statui  potest,   cum  condicio  rei  publicae  Agrigentinae 
talis  esset,  ut  prudentem  et  cautum  principem  eo  tem- 
pore  regnum  paullo  ante  in  summum  discrimen  vocatum 
reliquisse  prorsus  a  veritate   abhorreat.    Poterat   sane 
per  legatos   suos,    qui  Olympiae  aderant  Pindaro  rem 
indicare ;  sed  ita  necesse  esset  eum  de  victoria  in  theo- 
xeniis  celebranda  decrevisse,    antequam   eam  adeptus 
esset.  Sed  hoc  mirum  esse  unus  quisque  sentiet.   Post- 
ea  autem  Pindarum  de  ea  re  certiorem  factum  esse 

ob  eam  causam  statui  nou  potest,  quod  carmen  Olym- 
piae  ludis  nondum  peractis  conscriptum  esse  cognovimus. 
Pindaro  igitur,  quo  die  Thero  victoriam  celebraturus 
esset,  vix  notum  esse  poterat,  itaque  carmen,  quod  ad 
victoriam  praedicandam  pertinere  mihi  non  minus  quam 
Boeckhio  persuasum  est,  eo  consilio  a  poeta  composi- 
tum  esse  nequit,  ut  in  theoxeniis  recitaretur. 

lam  ea,  quae  Schmidtius  de  carmine  Olympico  tertio 
iudicavit,  consideranda  sunt.  Carmen  non  eo  consilio 
a  poeta  conscriptum  esse  arbitratus,  ut  publice  reci- 
taretur,  Pindarum  quasi  epistula  in  poematis  formam 
redacta  Theronem  certiorem  facere  contendit  se  brevi 
post  proprio  carmine  splendidam  eius  victoriam  prae- 
dicaturum  esse^).  Ad  quam  sententiam  ea  re  adductus 
est,  quod  persuasum  habet  carmen  Olympicum  ter- 
tium  a  Pindaro  Olympiae  inter  ipsos  ludos  scriptum 
et  legatis  Theronis,  cum  in  patriam  redirent,  traditum 
esse,  ut  ad  dominum  deferrent.  Sed  quomodo  inde 
colligi  possit  hoc  carmen  ipsum  non  ad  praedicandam 
Theronis  victoriam  spectare,  equidem  intellegere  non 
possum.  Praecipue  autem  nititur  Schmidtius  versibus 
6—9: 

sTcel  x^^iraiai  f.isv  Lev^&ivreg  em  Gtecpavoi 

TCQuooovri  fie  tovto  d^eodfirrrov  XQ^^S 

(fOQfuyya  Te  TtoixikoyaQw  xal  [ioav  avXvov  eTtewv  Te 

d^ioLv 

^lvrjOiddiitov    naidl    avittfni^ai    TCQenovTwg ,    a    ts 

niaa  fie  yeycjvelv, 
quibus  poeta  coronis  crinibus  innexis  officium  a  deo 
constitutum  a  se  exigi  dicit.  lis  autem  verbis  Schmidtius 
indicari  putat  Pindarum,  antequam  ludi  Olympici,  qui- 
bus  Thero  victor  renuntiatus  est,  adessent,  Agrigen- 
tinorum  regi  promisisse  se  virtutes  eius  carmine  prae- 


1)  Cf.  Schmidt  I.  1.  pg.  213. 


dicaturum  esse  *).  Cum  aliquantum  temporis  promis- 
sum  exsequendum  distulisset,  victoria  Theronis  officii 
admonitum  eum  carmen  Olympicum  tertium  compo- 
suisse,  ut  fidem  regi  amico  datam  observaret.  Mihi 
ea ,  quae  Schmidtius  proposuit ,  prorsus  videntur  im- 
probanda  esse.  Namque  versum  6  ita  exphcari  non 
posse,  ut  ad  promissum  Theroni  a  Pindaro  datum  re- 
feratur,  ipsa  verbi  d^eod/iir^Tog  notio  ostendit.  Illud 
enim  verbum,  si  vim  et  originem  eius  spectamus,  nihil 
aliud  significat  nisi  quod  a  deo  constifcutum  est');  of- 
ficium  autem  a  deo  constitutum  sive  compositum  non 
potest  idem  esse  atque  officium  ab  ipso  poeta  suscep- 
tum.  Schmidtius  quidem  sententiam  suam  ita  firmare 
studet,    ut  Pindarum    diis  invocatis   quasi  iureiurando 

se  obstrinxisse    dicat.     Sed   licet   hoc   factum    sit,  

quamquam  parum  probabile  est  amicum  amico  tam 
sancte  carmen  promisisse  —  poeta  re  vera  officio  car- 
minis  componendi  tenebatur,  sed  officium  non  a  deo 
constitutum,  sed  ab  ipso  poeta  susceptum  et  deorum 
religione  sanctum  est.  Aliter  igitur  verba  explicanda 
sunt,  et  facile  patet  omnino  poetarum  officium  esse 
eos,  qui  in  ludis  publicis  vicerunt,  carminibus  prae- 
dicare.    Namque   ea  condicione  poeticum  ingenium  a 


1)  Cf.  Schmidt  1.  1.  pg.  215. 

2)  Cf  Hom.  II.    VII  V.  519.    irupYoi  OsoSpiTjToi  turres   a  diis 

structae.     Pariter   Pind.    Pyth.   )X    10 aeoSpiiiTmv    ^xecov 

IrfCLTzzoiLiycL  (sc.  'A(ppo5iTa);  Pind.  01.  VI  v.  59.  AaXou  d£o5p.i5Tac, 
quod  scholiasta  recte  explicavit:  x^j  dnb  aeoiv  xaTajxeuaaOeiaTj^! 
5©aXov  7ap  ouaav  Zeuf  dv^xev  e?c  ^uic;  Pind.  Isthm.  V  v.  11: 
Oeo6jxTQTouc  apeTac  .  .  .,  quem  locum  scholiasta  recte  explicavit; 
deoS^T^TOOC  5  Ijtiv  67:6  Oetov  5eSopLT]jJLe'vac  xal  xaTeffxeuaapLeW ; 
Pind.  Pyth.  I  v.  61.  xcp  ttoXiv  xeivav  deoopLiJTcp  auv  eXeuOepiqt 
'TXXiooc  GTailfAac  leptov  exTiaa  ,  quo  loco  scholiasta  OeoSinJTq) 
verbo  deia  explicat,  cum  id,  quod  a  deo  factum  vel  constitutum 
sit,  iure  divinum  dicatur. 

Musis  acceperunt,  ut  iis,  qui  in  ludis  in  deorum  hono- 
rem  institutis  yictores  renuntiati   sint,    meritas  laudes 
tribuant;   ideo   hoc   officium   iure   a  deo   constitutum 
dicitur.    Verba  ita  explicanda  esse  verbis  paulo  post 
sequentibus  ^eofioQO,  aoM  cognoscitur,    quibus   car- 
mina  ipsa  a   deo  impertita  dicuntur.     Itaque  prorsus 
reiicienda  sunt,    quae  Schmidtius   de  carmine  Therom 
promisso   coniecit.      Ipso    autem    argumento    docemur 
hoc  carmen  non  minus  quam  secundum  ad  praedican- 
dam  Theronis  victoriam  pertinere.    Versus  1—6 :   ^ 
Tvydaoidais    re    (fiXo^thois    addv    xa)lmloy.anv 

{f  'EUvn 

Mr 

xlsivav  ^AxQayavia  ye()ai(Hin>  evxo^iai, 

&r]QWVOs    hXviimovixav    vfivov  OQdwaais,   axanav- 

Tonodon) 
Inmav  amov.     Movaa  <J'  ovto  noi  natitata^  fxoi «) 

vsoaiyaXov  svQOVci  TQonov 

Ju)Qi({)  ipwvav  ivaQfioiai  nsdili^ 

dylaoxuftov, 
quibus  poeta  clare  professus  est  se  carmine  ad  cele- 
brandam  victoriam  composito  Dioscurorum  gratiam 
assequi  velle,  ad  carmcn  secundum  spectare  nullo  modo 
probari  potest.  Si  enim  poeta  hos  versus  ad  carmen 
secundum  referri  voluisset,  clarius  hoc  indicare  debuit, 
cum  eius  verbis,    qualia  nobis  tradita  sunt,    cognosci 


1)  Recte  T.  Mommsenus  in  annot.  crit.  suppl.  pg.  39  conten- 
djt  depravatum  esse,  quod  in  codicibus  legitur:  oZ-m  Jtoi  (tot 
D  0  P  Q,  r.oo  C)  ^apl,Ta  ,xot.  Nam  postquam  poeta  se  cupere 
dixit  idoneum  hymnum  constitnere,  non  potest  adiungere  Musam 
sibi  iam  novum  ac  splendidum  carmen  suppeditasse;  ™>"0,  ut 
sibi  suppeditet,  Musam  eum  implorare  oportet.  Sensus  aptus  effi- 
citur  eo,  quod  Mommsenus  coniecit  o3t«.  |i.oi  i:ape5Ta7.ot,  seo  cum 
Bcholio:  ^i  oSto.  H^ot  ipxeaa»  ^l  Mo«»a  a.xe  ^b  Aa.pt'&t  8taXexT<p 
vcoi:o(xtXov  Ua7T"Xat  3pov  magU  videtur  convemre  outo.  ,.ot 

non  possit  aliud  carmen  atque  hoc  ipsum  significari. 
Praeterea  autem  duobus  illis  aoristis  OQdwaaig  et 
svQovTt  vetamur  iUos  versus  ad  carmen  secundum  re- 
ferre,  quia  Pindarus  iliud  epinicium  nondum  aggressus 
erat,  cum  haec  scriberet.  Itaque  dubium  non  est,  quin 
vfivog  'Olvfimovlxccg,  quem  poeta  nominat,  ipsJm  sit 
carmen  OJympicum  tertium. 

Proxime  ad  meam  sententiam  accedit  longhius  %  sed 
rem  magis  perstrinxit  quam  explicavit.  In  eo  mecum  con- 
sentit,  quod  Aristarchi  et  Didymi  testimonio  magis 
confidendum  esse  existimat  quam  reliquorum  gramma- 
ticorum  et  reiiciendam  esse  censet  fabulam  illam  de 
nuntio  victoriae  in  theoxeniis  Agrigentum  pervulgato ; 
non  minus  recte  carmen  ad  victoriam  Olympicam  ce- 
lebrandam,  non  alio  pertinere  contendit. 

lam    in    fine    huius    de    carmine    Olympico    tertio 
disputationis  quaeritur,  ubi  illud,  cum  Olympiae  inter 
ipsos  ludos   compositum  sit,    recitatum   esse  videatur 
Si  igitur  Theronem  propter  difficilem  rerum  Siciliensium 
condicionem  regnum  non  reliquisse  iure  statuit  Boeckhi- 
us,   consentaneum    est   carmen   Olympiae    compositum 
per  legatos,  quos  Thero  ad  ludos  miserat,  Agrigentum 
allatum  ibique  recitatum  esse.     Nam  credi  non  potest 
Olympiae  carmen  ad  praedicandam  Theronis  victoriam 
pertmens  cantatum    esse,    cum   ille    procul    Agrigenti 
versaretur.  Accedit,   quod  Aristarchus  et  Didymus  non 
mmus  quam  reliqui  grammatici,   qui  carmen  ad  theo- 
xenia  spectare    contendunt,    hoc   persuasum    videntur 
habere   illud   non  Olympiae,    sed   Agrigenti  recitatum 
esse.     Si   quid  ex  carminis  argumento  coniicere  licet, 
non  sine  causa  per  maiorem  carminis  partem  de  sacris 
arboribus,  quibus  Hercules  stadium  Olympicum  ornavit, 

1)  Hoc  consensu  eo  magis  gaudeo,  quod  libri  inspiciendi  facul- 
tas  mihi  eo  tempore  facta  est,  quo  tota  fere  haec  commentatio 
conscripta  erat. 

poetam  disseruisse  suspicor.     Cum   ex  illis  arboribus 
coronae ,  quibus  victores  donari  solebant ,  carperentur, 
satis   probabile    est   ob   eam    causam    Pindarum    tam 
copiose  eam  rem  exposuisse,   quod  iidem,  qui  carmen 
ad  Theronem  delaturi  erant,    coronam  quoque   a  cer- 
taminis   arbitris    tributam    domino   tradere    debebant. 
Sed  hoc  minoris  esse  iudico;   carmen  Olympiae  com- 
positum  esse  constat;    itaque  fieri  non  poterat,    quin 
a   legatis  Theronis,    quem  Agrigentum  non  reliquisse 
iure  statuitur,  ad  dominum  deferretur.    Quae  cum  ita 
sint,  porro  videndum  est,   utrum  carmen  Agrigenti  in 
sollemnibus  publice  ad  victoriam  celebrandam  iiistitutis 
an   domi  Theronis   audientibus   amicis   et    familiaribus 
eius    cantatum    sit.     Qua   in   re   aliquantum    momenti 
habet,    quod   poeta  duo  carmina  ad  eandem  victoriam 
praedicandam  scripsit.     Aliquo  iure  enim  inde  coniici- 
tur  alterum  carmen    eo  consilio   compositum  esse,    ut 
publice,   alterum,   ut    domi  Theronis   in    comissatione 
recitaretur.     Quodsi   tenemus,    statui   potest  maius  et 
magnificentius   carmen  in    sollemnibus    publicis,    sim- 
plicius  in  aedibus  Theronis  cantatum   esse.    Pindarum 
re   vera  eo   consilio  carmen  Olympicum  tertium   con- 
scripsisse,  ut  in  comissatione  domi  victoris  instituenda 
recitaretur,  ex  ipsius  verbis  cognosci  potest.   Musarum 
enim  versibus  4  et  6    auxilium   implorat,    ut    carmen, 
quod  in  comissatione  splendeat,    qicovav  .  .  .  dylccoxo)- 
fj,ov   bene   Dorico   numero   aptare   possit     Illis  verbis 
non  minus  clare  quam  carminis  quarti  versu  9  *)  ap- 
paret  carmen  ab  ipso  poeta  comissationi  domi  victoris 
agendae  destinatum  esse. 


1)  Cf.  01.  IV  8-9: 

w  Kpovou  TcaT  .... 
OoXoji.iriovixav  Sexeo 
XapiTCDv  fxatt  x6v6e  xwpiov. 

Quoniam  de  carmine  Olympico  tertio  satis  videtur 
disputatum  esse,  iam  ad  ultimam  comraentationis  par- 
tem  transeo,  qua  mihi  docendum  cst,  quo  coiisilio 
Pindarus  carmen  Olympicum  secundum  composuerit. 
Sed  cum  in  ea  re  testimoniis  veterum  grammaticorum, 
qui  in  interpretandis  Pindari  carminibus  operam  con- 
sumserunt,  destituti  simus,  ex  ipso  carmine  petenda 
sunt,  quibus  id  diiudicetur.  Hartungius  carmen  non 
ad  celebrandam  victoriam  scriptum  esse  censet,  sed 
Pindarum  omnino  Theronis  virtutes  praedicare  voluisse 
et,  cum  Thero  Olympiae  victor  renuntiatus  esset,  ea 
occasione  usum  esse  contendit,  ut  amicissimo  regi  me- 
ritas  laudes  tribueret.  Carmen  non  epinicium,  sed 
paeana  esse  persuasum  habet  et  obiter  tantum  poetam 
victoriae  Theronis  mentionem  fecisse  affirmat.  Sed, 
quae  unicuique  patent,  modo  diligenter  ipsum  carmen 
legat,  ille  non  vidit.  Versu  enim  5  et  46  poeta  clare 
professus  est  se  Theronem  propter  victoriam  Olympicam 
praedicaturum  esse  *),  ita  ut  alios  versus,  quibus  idem 
probatur,  omittere  possim.  Quo  autem  loco  carmen 
Olympicum  secundum  recitatum  sit,  si  quaerimus,  ea 
re,  quod  post  tertium  compositum  est,  apparet  Olympiae 
in  corona  eorum,  qui  ad  ludos  spectandos  convenerant, 
cantatum  non  esse.  Ipso  quoque  carminis  argumento 
docemur  a  Pindaro  eo  consilio  id  compositum  esse,  ut 
Agrigenti  cantaretur.  Namque  res,  quas  ad  carmen 
recte  intellegendum  novisse  opus  erat,  vix  cuiquam  nisi 
Agrigentinis  satis  notae  erant,  iis  autem  ac  praecipue 


1)  Cf.  01   II  5: 

0>5po)va  6e  xexpaopia?  ?v£xa  vtxa^opou 

Ye-jftovrjTSOv. 
OJ.  II  46: 

-  .  .  .   TTpeTrei  t6v  AtvYjat^afJLOU 

iYxwjxiwv  Te  fi.eXeu>v  Xupav  Te  TU7)(avefji.ev. 

'0Xi>|jL7ria  jxev  -jfap  auT^c  ^epac  BexTO  .  .  , 

Theroni  eiusque  amicis  altissime  mente  haerebant.   Ita 
/        fieri  poterat,   ut,   quaecumque  leviter  tantum  et  tecte 
indicata  erant,  penitus  ab  iis  cognoscerentur.   Postquam 
enim  poeta  in  prooemio,  quod  versibus  1 — 7  continetur, 
Theronem  sibi  praedicandum  esse  professus  est,  fortuna 
maiorum   Theronis    enarrata   demonstrat   res   adversas 
et  secundas  in  hominum  vita   commixtas    esse;    multis 
laboribus  superatis  illos  ad  ripam  fluminis    sedem  col- 
locasse  ct  prosperam  condicionem  nactos  esse,   Deinde 
lovem  Olympicum  precatus,  ut  posteris  eorum  benigne 
sedes  conditas  servaret,  inimicitias ,    quae  paullo  ante 
inter  Theronem  et  Hieronem  ob  insidias  Polyzelo  para- 
tas  ortae  erant,    leviter   attingens   addit  rerum,    quae 
sive  iure  sive  iniuria   factae   sint,    nihil   infectum  fieri 
posse;  oblivionem  tantum  earum  parari  posse  prospera 
fortuna.   Patet  eam  calamitatem,  cuius  medelam  poeta 
a  futura  felicitate  exspectat,  paullo  ante  accidisse  neque 
tum  oblitteratam  fuisse.     Neque  duhium  est,    quin  hic 
locus  in  scholiis,  ubi  copiose  de  ea  re  disputatur  atque 
ipse  Didymus  auctor  nominatur*),    recte  ad  inimicitias 
inter  Theronem  et  Hieronem  ortas  referatur,   Vix  autera 
credi  potest  eas  res  omnibus,  qui  ad  ludos  spectandos 
Oiympiam  convenerant,  satis  notas  fuisse,  ut,  quid  poeta 
tam   tecte   designaret,    cognoscerent.     Soli  Agrigentini 
non  ignorabant,  quo  verba  poetae  consulto  ambigua  et 
subobscura  spectarent,  quid  iure,   quid  iniuria  factum 
significare  vellet.  Itaque  dubium  non  est,  quin  carmen 
Agrigenti  cantatum  sit,  et  hoc  unum  restat,  ut  definia- 
mus,  utrum  a  Pindaro  scriptum  sit,    ut  in  sollemnibus 
publice  ad  celebrandam  victoriam  instituendis  audiente 
universo  populo  an ,  ut  in  comissatione  domi  Theronis 
paranda  audientibus  amicis  et  familiaribus  recitaretur. 
Haerterus  Pindarum  carmen  Olympicum  secundum  eo 


i 


V 


1)  Cf.  Bchol.  ad  V.  29  (~  15). 

consilio  composuisse  censet*),   ut  domi  Theronis   can- 
taretur.     Qua  ratione  adductus  sit,    ut  statuat,    quod 
nullo  modo  neque  ex  ipso   carmine  neque  ex  veterum 
interpretum  adnotationibus   stabiliri  possit,    ex   ipsius 
commentatione,  cum  rem  non  explicaverit,  cognosci  non 
potest.     Si  vero  sumimus,    quod  solum  videtur  probari 
posse,   alterum  carmen  publice,  alterum  domi  victoris 
cantatum  esse,  carmen  secundum   sollemnibus  publicis 
destinatum    fuisse    statui    potest,    cum    cognoverimus 
carmen  tertium  in  comissatione  in  aedibus  regis  com- 
parata  cantatum  esse,     Accedit,   quod,   ut   Schmidtius 
recte  animadvertit,  tota  carminis  compositio  et  si  sen- 
tentias  et  si  rem  metricam  spectamus,  talis  est,  ut  non 
inter  parietes  domesticos,  sed  cum  magnifico  apparatu 
publice  recitatum  esse  videatur.  Sublimi  huius  epinicii 
argumento,    quocum  pauca  tantum   reliquorum ,    quae 
nobis  praesto  sunt,  Pindari  carminum  comparari  posse 
inter  viros,   quorum  intellegens  ea  in  re  est  iudicium, 
satis  constat,  ostendi  mihi  videtur  eo  consilio  Pindarum 
summam  artem  in  sententiis  ex  ipsa  Theronis  fortuna 
illustrandis  praestitisse ,   ut  in  magna  audientium  con- 
tione  publice   recitaretur.    Praeterea  Pindarus  laudes 
Theronis  tali   modo   carmini   inseruit,    ut   mihi,    cum 
carmen  iterum  atque  iterum  legerem,  magis  magisque 
persuasum  sit  hoc  eo  consilio  factum  esse,  ut  epinicio 
publice  coram   civibus   cantato   omnium  amor  et  vere- 
cundia   in    Theronem   augeretur.     Certe    fatendum  est 
has  causas  non  tales    esse,  ut  res  prorsus  absolvatur 
neque  ulla  dubitatio  de  consilio,   quod  in  carmine  se- 
cundo    Olympico    conscribendo    Pindarus   secutus   sit, 
maneat.    Sed  si  omnia  animo  complector,  facere  non 
possum,  quin  prorsus  probabile  esse  contendam  Pinda- 


»)  Cf.  Haerter,   „l)ie  zweite  olympische  Ode  Pindars  Obersetzt 
und  erklart"  iu  programm.  gymn.  Stendal.  a.  1870.  p.  6. 

rum  cannen,  de  quo  agitur,  composuisse,  ut  publice  in 
contione  omnium  Agrigentinorum  cantaretur.  Schmidtius 
etiam  longius  procedere  ausus  in  soUemuibus  ad  lovem 
colendum  institutis  hoc  epinicium  recitatum  esse  slx^' 
bitratur.  Sed  equidem  fateor  me  nullum,  quo  hoc 
probetur,  in  carmine  indicium  indagare  potuisse.  *Nam 
versibus  12 — 15,  quibus  Schmidtius  fortasse  ad  illam 
sententiam  adductus  est,  nihil  probatur ').  Ea  re,  quod 
poeta  lovem  implorat,  ut  Theroni  fortunam  secundam 
praebere  et  terram  a  patribus  acceptam  posteris  ser- 
vare  velit,  omnino  non  indicatur  carmen  in  sollemnibus 
ad  lovem  colendum  institutis  recitatum  esse  Cur  poeta 
tales  preces  cuilibet  carmini  ad  laudes  Theronis  spec- 
tanti  inserere  non  potuerit,  nuUam  video  causam. 

Reliquum  est,  ut  ea,  quae  hac  commentatione  effecisse 
mihi  visus  sum,  breviter  complectar.  Certo  igitur  statui 
potest  utrumque  carmen  ad  eandem  victoriam  pertinere, 
carmen  Olympicum  tertium  ante  secundum  Olympiae 
a  Pindaro  conscriptum,  utrumque  Agrigenti  cautatum 
esse.  Non  minus,  si  quid  video,  constat  reiicienda  esse, 
quae  in  scholiis  de  victoria  theoxeniorum  tempore  re- 
pJrtata  vel  nuntiata  narrantur  et  quae  recentiores  de 
carmine  theoxeniorum  festo  destinato  suspicati  sunt. 
Non  tam  exploratum  esse  concedo,  utrum  carmen  pu- 
blice,  utrum  domi  victoris  recitatum  sit,  sed  probabile 
videtur  esse  carmen  tertium  domi  Theronis,  secundum 
autem  publice  coram  Agrigentinis  recitatum  esse. 


1)  Cf.  01.  II  12-15: 

dU'  to  Kpovie  ::ar  '  Psa? ,  eoo«    OXufXTcou  vejxcov 
de^XcDv  xe  xopucpav  Tropov  x  'AXcpeou,  lav&ek  doiSaic 
eucppcDv  apoupav  ext  -aTpiav   acpistv  x6p.i<70v 
XotiKp  ^evei. 

